טיטאנובואה

טיטאנובואה (שם מדעי: Titanoboa) הוא סוג נכחד של נחש ענק שחי לפני 58 עד 60 מיליון שנים בתקופת הפלאוקן, כ-10 מיליון שנים לאחר הכחדת הקרטיקון-שלישון. המין המוכר היחידי הוא ה-Titanoboa cerrejonensis, הנחש הגדול ביותר שנמצא אי פעם.

פירוש השם טיטאנובואה הוא בואה ענק, שמו של ה-Titanoboa cerrejonensis נלקח משם המכרה בו התגלו המאובנים.

גודל
החוקרים שהשוו את גודל וצורת החוליות המאובנות לחוליות של נחשים חיים הסיקו שה-T. cerrejonensis הגיע לאורך מרבי של בין 12 ל-15 מטרים, משקלו היה כ-1,135 ק"ג ובחלקו העבה ביותר היה קוטר כמטר אחד.

מיקום
ב-2009 הודיעו מספר חוקרים כי גילו מאובנים של 28 נחשים מהמין T. cerrejonensis במכרות הפחם קרחון (Cerrejón) בלה גווחירה, קולומביה. לפני הגילוי האחרון נמצאו מספר מאובנים של חוליות מתקופת הפלאוקן באזורים הטרופיים העתיקים של אמריקה הדרומית.

אקלים
מכיוון שנחשים הם בעלי דם קר הממצאים החדשים מרמזים שאזורי המחיה של הטיטאנובואה היו חמים יותר מכפי ששיערו קודם והטמפרטורה הממוצעת הייתה כ-30 מעלות. הטמפרטורה החמה אפשרה לנחשים להגיע לגודל גדול יותר בהשוואה לנחשים שחיים כיום, בדומה לבעלי חיים בעלי דם קר החיים כיום כשהפרטים הגדולים יותר חיים באזור הטרופי החם ואילו פרטים קטנים יותר חיים רחוק מקו המשווה באזורים חמים פחות.

בתרבות 
נחש קדום זה הופיע במשחקים עולם היורה: המשחק וJurassic World: Alive.

קישורים חיצוניים

 
 סרט על גודלו של הטיטאנובואה

הערות שוליים

בעלי חיים שתוארו ב-2009
טקסונים שתוארו בידי ג'ייסון הד
חנקיים
מגה-פאונה של הפלאוגן באמריקה הדרומית
בעלי חיים שחיו בפלאוקן באמריקה הדרומית
נחשים פרהיסטוריים
לפידוזאורים שחיו בפלאוגן
קולומביה: מאובנים